stanford-oval/wikipedia huggingface dataset:
Gito Baloi

Gito Baloi
Gito Baloi (30. syyskuuta 1964 – 4. huhtikuuta 2004) oli mosambikilainen muusikko. Hänen musiikkinsa on pääasiassa marrabentaa. Vuonna 1987 Baloista tuli Tananas-yhtyeen laulaja ja basisti. Hän erosi yhtyeestä vuonna 1994. Sen jälkeen hän on tehnyt muun muassa kaksi sooloalbumia vuosina 1995 ja 1997. Gito Baloi kuoli henkirikoksen uhrina Johannesburgissa, Etelä-Afrikan tasavallassa 4. huhtikuuta 2004. 39-vuotias muusikko oli ollut kotimatkalla esiintymästä Pretoriasta, kun ryöstömurhaajat ampuivat häntä kolmesti auton ikkunan läpi.
Hollywood Forever Cemetery

Hollywood Foreverin sisäänkäynti vuonna 2007.
Hollywood Forever Cemetery, alkuperäiseltä nimeltään Hollywood Memorial Park Cemetery (1899–1998) on yksi vanhimmista hautausmaista Los Angelesissa Kaliforniassa. Hautausmaa sijaitsee osoitteessa 6000 Santa Monica Boulevard Hollywoodin kaupunginosassa lähellä Paramount Picturesin studioita. Haudattujen joukossa on monia merkittäviä ja kuuluisia henkilöitä viihdeteollisuudesta ja Los Angelesin historiasta. Hautausmaa järjestää myös monia tapahtumia.
Hollywood Forever on rekisteröity Yhdysvaltain National Register of Historic Places -rekisteriin, ja hautausmaa on myös listattu Yhdysvaltojen historiallisiin paikkoihin.
Historia > Perustaminen

Hollywoodin vanhin Hollywood Forever -hautausmaa perustettiin vuonna 1899 nimellä Hollywood Memorial Park sadan eekkerin (0,40 km²) alueelle. Hollywood Foreverin perusti tuotekehittäjä Isaac Lankershim ja tämän vävy Isaac Van Nuys. Hautausmaa myytiin isoissa osissa Paramount Picturesille, joka RKO Picturesin kanssa oli ostanut 40 eekkeriä (160 000 m²) vuonna 1920. Osa alueesta varattiin Beth Olamin hautausmaalle (Beth Olam Cemetery), joka on juutalaisten oma hautausalue. Beth Olamiin on haudattu ihmisiä Los Angelesin juutalaisyhteistöstä.
Historia > Johtajana rikollinen Jules Roth

Vuonna 1939 tuomittu rikollinen Jules Roth (vapautettiin San Quentinin vankilasta vuonna 1937; oli istunut viisi vuotta petoksesta, 1900–1998) osti hautausmaan. Alun perin hän oli tullut käymään hautausmaalla vanhempiensa haudoilla vankilasta vapauduttuaan. Parin vuoden kuluessa Roth oli saanut ostettua hautausmaan sen johtajilta. Hän käytti hautausmaan rahavaroja maksaakseen omia ylellisyyksiään ja antoi hautausmaan rappeutua. Hän myös sulki hautausmaan rodullisilta vähemmistöiltä. Esimerkiksi Roth kielsi näyttelijä Hattie McDanielia hautaamasta Hollywood Foreveriin vuonna 1952, vaikka Hollywood Foreverin maahan siunaaminen olisi ollut McDanielin viimeinen toive. Selvitäkseen verolaskuista Rothin piti myydä osa hautausmaan rakennuksista Santa Monica Boulevardin varrelta. Rakennuksista sittemmin tuli varaosakauppa ja pesula. Roth myös myi alkuperäisen sisäänkäynnin. Hän ei koskaan korjannut kattoja tai maanjäristyksien aiheuttamia vahinkoja mausoleumeissa ja kryptissa. Nuoriso pääsi myös vandalisoimaan hautausmaata. He pitivät esimerkiksi juhlia hauta-alueilla. Vainajien omaiset järkyttyivät näistä vandalismihuhuista ja vaativat, että heidän omaisensa pitäisi siirtää muihin hautausmaihin. Hautausmaa teki tähän aikaan enemmän rahaa kaivamalla vainajia ylös ja siirtääkseen heitä muualle kuin hautaamisesta. Vuoteen 1997 mennessä Roth oli konkurssissa ja oli velkaa miljoonia hautausmaalle. Roth kuoli 97-vuotiaana 4. tammikuuta vuonna 1998 keuhkokuumeesta kehittyneeseen hypotermiaan. Roth omisti Hollywood Foreverin melkein 60 vuotta, ja hänet haudattiin omalle hautausmaalleen. Kalifornian osavaltio kielsi hautausmaata myymästä enää sen jäljellä olevia alueita.
Historia > Uusi aika hautausmaalle

Konkurssi aiheutti melkein hautausmaan lopullisen sulkemisen, mutta sen pelasti Tyler ja Brent Cassity, jotka omistivat Missourissa hautaustoimiston. Cassityt ostivat silloisen 62 eekkerin (250 000 m²) kokoisen hautausmaan 375 000 dollarilla entisen omistajan Rothin kuoleman jälkeen 1998. He nimesivät hautausmaan uudelleen Hollywood Forever Cemeteryksi Hollywood Memorial Park Cemeterystä. Cassityt alkoivat entistää, remontoida ja laajentamalla hautausmaata, johon he investoivat miljoonia dollareita. He uusivat maan, alkoivat tarjoamaan dokumentteja kuuluisista haudatuista ja järjestämään kierroksia hautausmaalla.
Vuodesta 2002 Hollywood Foreverin hautausmaalla on järjestetty Cinespia-nimistä elokuvajuhlaa. Cinespia järjestetään kesälauantaisin, jolloin hyvinkin 3000 ihmistä kertyy. Elokuvafanit tulevat rantatuolien, huopien ja eväiden kanssa katsomaan elokuvia, joita heijastetaan valkoisen marmorimausoleumin seinältä. Hautausmaalla järjestetään myös musiikkitapahtumia. Muun muassa alternative rock -yhtye The Flaming Lips on tehnyt kaksi keikkaa Hollywood Foreverissa 14. ja 15. kesäkuuta 2011.
Populaarikulttuurissa

Hollywood Foreverista on tehty dokumentti The Young and the Dead vuonna 2000. Televisiosarjan 90210 jaksossa "Hollywood Forever" (2008) sijoittui Hollywood Foreverin hautausmaalle. Yksi elokuvan Ystävänpäivä (2010) kohtaus sijoittuu Hollywood Foreveriin.
Tim Powersin fantasiaromaanissa Expiration Date (1996) yhdessä luvussa oltiin Hollywood Foreverissa.
Galleria

Mel Blancin hauta.
DeMille-perheen haudat.
Hattie McDanielin muistohauta.
Tyrone Powerin hauta.
Rudolph Valentinon kryptahauta.
Benjamin "Bugsy" Siegelin kryptahauta.
John Hustonin hauta.
Aiheesta muualla

Wikimedia Commonsissa on kuvia tai muita tiedostoja aiheesta .
Hollywood Foreverin hautausmaan viralliset sivut (englanniksi)
Hollywood Foreverin kierrokset (englanniksi)
Hollywood Forever Seeing Starsissa (englanniksi)
Hollywood Forever Cemetery Find a Graven sivustoilla (englanniksi)
Cinespian sivut (Arkistoitu – Internet Archive) (englanniksi)
The Young and the Dead (2000) Internet Movie Databasessa (englanniksi)
Hollywood Foreverin sisäänkäynti kauempaa (2007).
Hollywood Forever ilmasta heinäkuussa vuonna 2009.
Gottfried Henssen

Gottfried Henßen (16. toukokuuta 1889 Prummern, Saksa – 19. huhtikuuta 1976 Krefeld, Länsi-Saksa) oli saksalainen kansanrunoudentutkija. Hän oli vuonna 1936 perustetun Marburgissa toimivan Hauptstelle für deutsche Erzählforschung, nykyisin Zentralarchiv der deutschen Volkserzählungin ensimmäinen johtaja. Hän sai 1951 Philipps-Universität Marburgin kunniaprofessorin arvon..
Henssenin tytär oli jäkälätutkija Aino Henssen ja hänen puolisonsa suomalainen Toini Saraste.
Teokset (valikoima)

Neue Sagen aus Berg und Mark. Vom Dönberg und Deilbach. Elberfeld, 1927
Volk erzählt. Münsterländische Sagen, Märchen und Schwänke. Münster 1935, 3. Aufl 1983, 408 S.
In de Uhlenflucht. Plattdeutsche Schwänke und Märchen aus Westfalen. Holzschnitte von W. Mallek. Münster 1939, 3. Aufl 1952
Sagen, Märchen und Schwänke des Jülicher Landes. Bonn, 1955
Bergische Märchen und Sagen. Volkserzählungen. Münster, 1961
Kirjallisuutta

Karl Meisen: Gottfried Henßen 65 Jahre alt. In: Rheinisch-westfälische Zeitschrift für Volkskunde. Bd. 1, 1954, S. 127
Grandell

Grandell on muun muassa seuraavien henkilöiden sukunimi:
Åke Grandell (1938–2015),  toimittaja, säveltäjä ja sanoittaja
Axel Grandell (1899–1993), liiketaloustieteilijä, professori
Leonard Grandell (1894–1967), jääkärikenraaliluutnantti
Muita

Grandellin Liikenne, turkulainen linja-autoyhtiö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hallintoneuvosto

Hallintoneuvosto on osakeyhtiön, osuuskunnan tai säästöpankin ylin hallintoelin. Se päättää tärkeimmistä asioista ja valvoo toimitusjohtajan, hallituksen tai johtokunnan toimia. Sen tehtävät määritellään tarkemmin yhtiöjärjestyksessä tai osuuskunnan säännöissä. Hallintoneuvosto toimii yhtiökokouksen tai osuuskunnan kokouksen alaisuudessa. Laki ei yleensä velvoita perustamaan hallintoneuvostoa, vaan sen asettamisesta määrätään yhtiöjärjestyksessä tai osuuskunnan säännöissä. Laki hypoteekkiyhdistyksistä (936/1978) määrää, että yhdistyksen hallintoa hoitavat hallintoneuvosto ja hallitus. Myös säätiöllä tai yhdistyksellä voi olla hallintoneuvosto, vaikka tavallisesti niiden vastaavaa hallintoelintä nimitetään esimerkiksi valtuustoksi tai valtuuskunnaksi.
Yleisradion korkein päättävä elin on Yleisradion hallintoneuvosto, jonka jäsenet valitsee eduskunta vaalikauden ensimmäisillä valtiopäivillä.
Garrett Reisman

| Garrett Reisman |
| --- | --- |

Henkilötiedot
Syntynyt: 10. helmikuuta 1968 Morristown New Jersey
Kansalaisuus:   yhdysvaltalainen
Ammatti:  insinööri
Ura
Tyyppi:  NASAn astronautti
Tila:  aktiivinen
Lennot

:  STS-123
:  Retkikunta 16
:  Retkikunta 17
 
:  STS-132
 
Aiheesta muualla
garrettreisman.com
Garrett Erin Reisman (s. 10. helmikuuta 1968 Morristown, New Jersey) on yhdysvaltalainen insinööri ja avaruuslentäjä.
2011 Reisman siirtyi Nasasta SpaceX:lle. 2018 Reisman siirtyi Etelä-Kalifornian yliopistoon ja jatkoi konsulttina Spacex:llä.
Lennot > Retkikunta 15

Reisman toimi Retkikunta 15:n varamiehistössä.
Lennot > Retkikunta 16 ja Retkikunta 17

Reismanin ensimmäinen lento oli Retkikunta 16 Kansainväliselle avaruusasemalle. Laukaisu tapahtui avaruussukkula Endeavourin lennolla STS-123 2008-03-1111. maaliskuuta 2008.
Reisman jatkoi Retkikunta 17:n miehistöön. Laskeutuminen Maahan tapahtui 14. kesäkuuta 2008 avaruussukkula Discoreryn lennolla STS-124.
Lennot > STS-123

Reisman lensi Kansainväliselle avaruusasemalle myös avaruussukkula Atlantiksen lennolla STS-132. Laukaisu oli 14. toukokuuta 2010.
Aiheesta muualla

Kuvia tai muita tiedostoja aiheesta Garrett Reisman Wikimedia Commonsissa
Lentoa STS-132 edeltävä haastattelu (Arkistoitu – Internet Archive) (23.4.2010) (englanniksi)
Lentoa STS-123 edeltävä haastattelu (29.2.2008) (englanniksi)
NASA biography
Spacefacts biography of Garrett Reisman
George Michael

| George Michael |
| --- | --- |
 George Michael vuonna 2011
Henkilötiedot
Syntynyt: 25. kesäkuuta 1963 East Finchley, Lontoo
Kuollut: 25. joulukuuta 2016 (53 vuotta) Goring, Oxfordshire
Ammatti:  laulaja-lauluntekijä
Muusikko
Taiteilijanimi:  George Michael 
Aktiivisena:  1981–2016
Tyylilajit:  pop
Yhtyeet:  Wham! (1981–1986)
Levy-yhtiöt:  Columbia Records, DreamWorks, Virgin, Epic, Sony Music
 Nimikirjoitus
Aiheesta muualla
www.georgemichael.com
  [ Muokkaa Wikidatassa ] [ ohje ]  
George Michael (synt. Georgios Kyriacos Panayiotou, kreik. Γεώργιος Κυριάκος Παναγιώτου, Geórgios Kyriákos Panagiótou; 25. kesäkuuta 1963 East Finchley, Lontoo, Britannia – 25. joulukuuta 2016 Goring, Oxfordshire, Britannia) oli englantilainen poplaulaja ja lauluntekijä, joka tunnetaan Wham!-duosta ja sen jälkeisestä soolotuotannostaan.
Wham!

Michael aloitti uransa muodostamalla yhtyeen The Executive parhaan ystävänsä, samaa Bushey Meads -koulua käyvän Andrew Ridgeleyn kanssa. Menestys alkoi kuitenkin vasta vuonna 1981, kun he perustivat yhdessä Wham!-duon. Ensimmäinen albumi Fantastic! oli menestys, ja vuoden sisällä he julkaisivat ensimmäinen singlensä "Wham Rap! (Enjoy What You Do)". Seuraava julkaisu "Young Guns (Go For It)" oli ensimmäinen monista peräkkäisistä Top-10-hiteistä Britanniassa. Sen jälkeen julkaistiin "Bad Boys", "Club Tropicana", "Wake Me Up Before You Go Go", "Freedom", "Last Christmas/Everything She Wants" ja "I'm Your Man" sekä toinen albumi Make It Big. George Michael lauloi myös alkuperäisellä Band Aid -levytyksellä ”Do They Know It's Christmas?” ja lahjoitti tuotot "Last Christmas / Everything She Wants" -singlestä hyväntekeväisyyteen. Hän lauloi taustalla David Cassidyn vuoden 1985 hitillä ”The Last Kiss”.
Soolojulkaisujen ”Careless Whisper” (1984) ja ”A Different Corner” (1986) menestyksen myötä huhut yhtyeen hajoamisesta kiihtyivät ja kesällä 1986 Wham! hajosi julkaistuaan jäähyväissinglen ”The Edge of Heaven” ja albumin sekä pidettyään loppuunmyydyn konsertin Wembleyn stadionilla.
Julkisuus

Vuonna 1993 Michael osallistui oikeusjuttuun levy-yhtiötään Sonyn ostamaa CBS:ää vastaan. Hän muun muassa valitti, että Sony ei ollut tukenut toisen albumin julkaisua tarpeeksi, mikä oli johtanut heikkoon myyntiin Yhdysvalloissa edeltäjäänsä Faith-albumiin verrattuna. Sony vastasi, että Michael ei ollut suostunut esiintymään promotionaalisissa videoissa ja se oli johtanut huonoon menestykseen. Oikeudenkäynti pidettiin Lontoossa, ja Michael hävisi sen lopulta. Tämän seurauksena hän ilmoitti, ettei aio julkaista uutta materiaalia ennen kuin on tehnyt minimissään sen, mihin Sonyn sopimus hänet velvoittaa.
Hän on myös tunnettu pidätyksestään siveettömästä käytöksestä 7. huhtikuuta 1998 julkisessa WC:ssä Beverly Hillsin puistossa. Hänet pidätti siviiliasuinen Beverly Hillsin poliisi Marcelo Rodriguez.
»No, minua seurattiin vessaan ja sitten tämä poliisi – no en tietenkään tiennyt hänen olevan poliisi silloin – hän alkoi pelata tällaista peliä. Luulisin, että sen nimi on "näytän sinulle omani, näytä minulle omasi, ja sitten kun näytät minulle omasi, minä pidätän sinut!» 
(George Michael )
Myönnettyään syyllisyytensä Michael sai sakkoa 810 dollaria ja tuomion 80 tunniksi yhdyskuntapalveluun. Sen jälkeen hän ryhtyi avoimeksi homoseksuaalisuudestaan.
Pian tapahtuman jälkeen Michael parodioi asiaa uudella musiikkivideollaan "outside", jossa oli poliiseiksi pukeutuneita miehiä suutelemassa. Pidätyksen tehnyt poliisi Rodriguez sanoi videon pilkkaavan häntä ja että Michael oli loukannut hänen kunniaansa haastatteluissa. Sen vuoksi hän haastoi laulajan oikeuteen vuonna 1999 vaatien 10 miljoonaa dollaria. Oikeus hylkäsi kanteen vedoten poliisin asemaan julkisena virkamiehenä, mutta ylempi oikeusaste otti asian uudelleen käsittelyyn 3. joulukuuta 2002.
Michael otti usein julkisuudessa poliittisesti kantaa. Vuonna 1984 hän lauloi Band Aidin singlellä "Do They Know It's Christmas?" Etiopian nälänhädän vuoksi. Se pysyi ykkösenä jouluna 1984 pitäen Wham!:in "Last Christmas" -kappaleen kakkossijalla. Michael lahjoitti sen tuoton Band Aidille ja sen jälkeen esiintyi Elton Johnin kanssa Live Aid -tapahtumassa vuonna 1985.
Michael vastusti myös Margaret Thatcherin johtaman oikeistohallituksen 1980-luvullaYhdysvaltain kanssa solmimaa risteilyohjusliittoa. Michael kertoi, että hänestä tuntui pahalta osallistua ohjusten hankintaan maksamiensa verojen kautta.
Michael pidätettiin huumeiden hallussapidosta helmikuussa 2006. Hän kuvaili tapahtumaa sanoilla ”oma vikani, kuten yleensäkin”. Hänet päästettiin kuitenkin vapaaksi kuulustelujen jälkeen.
Michael vältteli julkisuutta viimeiset elinvuotensa ja hän kuoli kotonaan sydänkohtaukseen nukkuessaan 25. joulukuuta 2016. Maaliskuussa valmistui kuolinsyyntutkimus, jonka mukaan kuoleman aiheuttivat muun muassa sydänlihastulehdus ja rasvamaksa. George Michael haudattiin 30. maaliskuuta.
Häneltä oli määrä ilmestyä uusi albumi ja elämäkerrallinen dokumenttielokuva vuonna 2017.
Parisuhteet

Michael seurusteli brasilialaisen pukusuunnittelija Anselmo Feleppan kanssa vuodesta 1991 tämän AIDSista johtuneeseen aivoinfarkti-kuolemaan saakka vuonna 1993. Single "Jesus To A Child" oli tribuutti Feleppalle.
Michael seurusteli entisen stuertin ja cheerleader-valmentaja Kenny Grossin kanssa vuosina 1996-2008.
Michael seurusteli kampaaja Fadi Fawazin kanssa vuodesta 2012 kuolemaansa saakka. Fawaz löysi Michaelin kuolleena tämän kodista.
Aiheesta muualla

Kuvia tai muita tiedostoja aiheesta George Michael Wikimedia Commonsissa
Virallinen sivusto
George Michaelin muistokirjoitus Helsingin Sanomissa
Aiheesta muualla > Lehtiartikkeleita

Paljastava haastattelu London Independentistä, jossa hän kertoo lapsuudestaan, masennuksestaan, seksuaalisuudestaan ja ystävyydestä prinsessa Dianan kanssa (Arkistoitu – Internet Archive)
"George Michael faces $10m lawsuit" - BBC-uutinen, tiistai, 14. syyskuuta, 1999
"George Michael video case dismissed" - BBC-uutinen, kirjoittanut Peter Bowes, tiistai, 17. helmikuuta, 2000
"Officer allowed to sue Michael" - BBC-uutinen, keskiviikko, 4. joulukuuta, 2002
There was so much death, 9. joulukuuta, 2005 haastattelu Guardian-lehdelle
George Michael Faith-levyn kiertueella vuonna 1988.
HMS Hindostan (1841)

| HMS Hindostan |
| --- | --- |


Aluksen vaiheet
Rakentaja:  Plymouthin telakka
Kölinlasku:  elokuu 1828
Laskettu vesille:  2. elokuuta 1841
Poistui palveluskäytöstä:  myyty 1921
Tekniset tiedot
Uppouma:  2 050 37/94 bm
Pituus:  56,59 m (tykkikansi) 46,69 m (köli)
Leveys:  15,49 m
Syväys:  6,42 m
Koneteho:  täystakiloitu purjealus
Miehistöä:  700
Aseistus
Aseistus:  80 tykkiä
HMS Hindostan oli Britannian kuninkaallisen laivaston vuonna 1841 vesillelaskettu 80-tykkinen toisen luokan linjalaiva.
Valmistus

Alus tilattiin 21. syyskuuta 1819 Plymouthin telakalta, missä köli laskettiin elokuussa 1828. Se laskettiin vesille 2. elokuuta 1841 ja valmistui syyskuussa, jolloin se sijoitettiin reserviin. Valmistuskustannukset olivat 56 717 puntaa sisältäen varustamisen. Valmistukseen käytettiin Malabarin Bombaysta kuljettamia teak-kaaria. Lisäksi aluksen valmistuksessa käytettiin 1833 peruutetun fregatti HMS Tigrisin valmistukseen varattua puutavaraa.
Aluksen aseistuksena oli alemmalla tykkikannella 28 kappaletta 32 naulan tykkiä ja kaksi 68 naulan karronadia. Ylemmällä tykkikannella oli 32 kappaletta 24 naulan tykkejä, joiden lisäksi puolikannella oli neljä 12 naulan tykkiä ja kymmenen 32 naulan karronadia. Keulakannella oli kaksi 12 naulan tykkiä ja kaksi 32 naulan karronadia.
Palvelus

Alus liitettiin 15. toukokuuta 1865 koululaivana HMS Britanniaan Dartmouthissa, minne se saapui vuoden lopulla. Aluksen perä kiinnitettiin tukevasti Britannian keulaan. Alusten väliin rakennettiin katettu kulkutie. Se oli 1884 edelleen kadettien koululaivana Dartmouthissa. Alus oli lämmittäjien koululaivana Portsmouthissa ja nimettiin 12. lokakuuta 1905 HMS Fisgard III:ksi.
Elokuussa 1820 aluksen nimeksi palautettiin Hindostaniksi ja myytiin 10. toukokuuta 1821 J. B. Garnham  & Sonsille.
Göteborgin raitiotieliikenne

| Göteborgin raitioliikenne |
| --- | --- |

Tyyppi:  raitiotie
Sijainti:  Göteborg,  Ruotsi
Raideleveys:  1 435 mm
Sähköistys:  750 V DC
Göteborgs Spårvägarin ASEA M29 #802 linjalla 2 Linnéplatsenilla, Göteborgissa 3.9.2021. Vaunu on vuodelta 1969.
Göteborgs Spårvägarin ASEA M28 #717 linjalla 11 Komettorgetilla, Göteborgissa 3.9.2021. Vaunu on vuodelta 1965.
Göteborgs Spårvägarin ASEA M31 #354 linjalla 4 Hammarkullenin maanalaisella pysäkillä, Göteborgissa 4.9.2021. Vaunu on vuodelta 1990.
Göteborgin raitioliikenne (ruots. Göteborgs spårvägar) on osa Göteborgin joukkoliikennettä. Raitioliikennettä tilaa Göteborgs Spårvägar Västtrafikin ohjauksen alla. Järjestelmä kattaa noin 160 kilometriä yksittäistä raitiota, laittaen sen Ruotsin suurimmaksi raitiojärjestelmäksi. Vuonna 2006 järjestelmää palveli 200 raitiovaunua, jotka toimivat kahdellatoista päivä- ja viidellä yölinjalla. Näiden lukujen oletetaan nousevaan Kringenin (Kollektivringenin, joukkoliikennekehän) valmistuttua. Göteborgin raitioverkosto on Pohjoismaiden suurin. Vuonna 2007 Göteborgin raitiovaunuilla tehtiin 100,5 miljoonaa matkaa.
Linjat

| Linjanumero | Linja | Pituus | Pysäkkejä | Matka-aika | Keskinopeus | Matkustajia päivässä (2005) |
| --- | --- | --- | --- | --- | --- | --- |
|  | Tynnered – Östra sjukhuset | 15,59 km | 33 | 47/49 min | 19,1 km/h | 32 500 |
|  | Högsbotorp – Mölndal |  | 27 | 40 min |  |  |
|  | Marklandsgatan – Kålltorp | 12,68 km | 30 | 44/45 min | 16,9 km/h | 32 400 |
|  | Mölndal – Angered | 19,26 km | 21 | 41/40 min | 28,2 km/h | 27 400 |
|  | Torp – Länsmansgården | 13,78 km | 29 | 39/38 min | 21,2 km/h | 25 500 |
|  | Länsmansgården – Kortedala | 24,55 km | 46 | 71/71 min | 20,7 km/h | 43 400 |
|  | Tynnered – Bergsjön | 21,05 km | 35 | 54/55 min | 23,0 km/h | 35 900 |
|  | Frölunda – Angered | 21,31 km | 25 | 46/47 min | 27,2 km/h | 19 600 |
|  | Kungssten – Angered | 18,98 km | 21 | 43/43 min | 26,5 km/h | 25 600 |
|  | Guldheden – Eketrägatan/Biskopsgården | 8,79 km | 17/23 | 24/31 / 25/32 min | 21,7 km/h | 15 600 |
|  | Saltholmen – Bergsjön | 21,83 km | 38 | 58/58 min | 22,6 km/h | 38 000 |
|  | suunniteltu linja |  |  |  |  |  |
|  | Sahlgrenska – Brämaregården |  | 13 | 23 min |  |  |
|  | Brämaregården – Nymånegatan |  |  |  |  |  |
|  | Centralstation – Liseberg – (Sankt Sigfrids plan) |  |  |  |  |  |
|  | erikoistapahtumalinja |  |  |  |  |  |
Kalusto

Alla olevassa taulukossa on Göteborgin raitioliikenteessä (linjaliikenteessä) tällä hetkellä käytettävät raitiovaunutyypit.
| Vaunutyyppi | Käytössä | Olemassa |
| --- | --- | --- |
ASEA/MGB M31: 80
| AnsaldoBreda Sirio | 64 | 65 |
| ASEA/ASJL M28 | 56 | 57 |
| Hägglund M29 | 56 | 57 |
| Bombardier M33 Flexity Göteborg | 1 | 2 |
Aiheesta muualla

Kuvia tai muita tiedostoja aiheesta Göteborgin raitiotieliikenne Wikimedia Commonsissa
Hafizullah Qadami

| Henkilötiedot |
| --- | --- | --- |
Syntymäaika: 20. helmikuuta 1985
Syntymäpaikka: Kabul, Afganistan
Pelipaikka: Hyökkääjä
Seura
Seura: Kabul Bank FC
Pelinumero: 10
Seurat
| Vuodet | Seura | O (M) |
| 2003- | Kabul Bank FC |  |
Maajoukkue
| 2007- |  Afganistan | 25 (4) |
Hafizullah Qadami (pers. ‏حافظ الله قدمی‎ s. 20. helmikuuta 1985 Kabul) on afganistanilainen jalkapalloilija, pelipaikaltaan hyökkääjä. Hän edustaa Kabul Bank FC:tä, jossa hän on pelannut koko uransa. Qadami on pelannut Afganistanin maajoukkueessa 25 ottelua ollen maansa eniten maaotteluita pelannut pelaaja.
Gilera

| Gilera |
| --- | --- |

Tunnuslause:  Gilera: Born out of Desire
Yritysmuoto:  konserni
Perustettu:  1909
Perustaja:  Giuseppe Gilera
Kotipaikka:   Arcore, Italia
Toiminta-alue:  maailmanlaajuinen
Toimiala:  ajoneuvot
Tuotteet:  moottoripyörät ja skootterit
Emoyhtiö:  Piaggio & Co. SpA
Kotisivu:  gilera.com
Infobox OKVirheellinen NIMI-arvo: 
Gilera RCR
Gilera on italialainen moottoripyörävalmistaja , jonka perusti Giuseppe Gilera vuonna 1909 Milanossa.
Nykyään Gileran omistaa Piaggio (Vespa-skoottereiden tekijä), joka yllättäen sulki Gileran tehtaan Arcoressa vuonna 1993, lopettaen siellä olleen 84 vuotta jatkuneen moottoripyörien valmistuksen. Piaggio kuitenkin piti oikeudet Gilera nimeen. Suomessa Gileraa maahantuo Oy Brandt Ab.
Mallit

Gileran enduromopo-malleja ovat RCR ja SMT. Molemmat ovat samoja mopoja kuin Derbin vastaavat X-Race/X-Treme R ja SM -mallit. Erona mopoissa on ainoastaan ulkonäkö, eli ominaisuudet ja tekniikka ovat molempien valmistajien mopoissa samat.
Gilera Rk Cannibal sekä H@k ovat myös enduromopoja. Rk:ssa käytetään Morinin valmistamaa 49cc nestejäähdytteistä moottoria. ja h@k:ssa Rabasan kone, joka on myös Derbeissä. H@K:ssa ja RK:ssa on sähköstartti.
Muita malleja ovat kevytmoottoripyörä SC 125, moottoripyörän ja skootterin ominaisuuksia yhdistelevä DNA, jota on 50, 125 ja 180cm³:n versioina, skootterimallit Stalker, Nexus, Runner ja Ice, sekä myös harvinaisempi Gilera Gsm, joka on supermotard versio H@kista.
Aiheesta muualla

Gileran maailmanlaajuinen sivusto
Gilera suomi (Arkistoitu – Internet Archive)
Grandes Jorasses

Grandes Jorasses
Grandes Jorassesin pohjoispuoli.
| --- | --- |
Tyyppi:  graniitti
Sijainti:   Ranska /  Italia Italia ja Ranska
Vuoristo:  Mont Blancin massiivi, Grajiset Alpit
Korkeus merenpinnasta:  4 208 m
Prominenssi:  852  m 
Ensimmäinen nousu huipulle:  Horace Walker, Melchior Anderegg, Johann Jaun ja Julien Grange, 30. kesäkuuta 1868
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Grandes Jorasses on Grajisilla Alpeilla Italian ja Ranskan rajalla sijaitseva vuori. Se on osa Mont Blancin massiivia.
Vuori käsittää useita huippuja:
Pointe Croz (4 110 m)
Pointe Elena (4 045 m)
Pointe Margherita (4 065 m)
Pointe Walker (4 208 m)
Pointe Whymper (4 184 m)
Pointe Young (3 996 m)
Grandes Jorasses nähtynä Italian puolelta La Paludista heinäkuussa 2009.